štvrtok 31. decembra 2015
Ahojte :) Posledný tohtoročný post bude tak trochu spomienkový. Môj blog je prevažne o kozmetike, ale samozrejme môj život sa netýka len kozmetiky. Tento rok tu boli pekné chvíle, ale človek musí zažívať v živote aj tie zlé.. ved o tom je predsa život. Pri písaní tohto článku som si naozaj rýchlo dokázala spomenúť čo sa v mojom živote ktorý mesiac udialo, z čoho som zostala aj dosť prekvapená, ako som už v jednom z predošlích príspevkov spomínala, tento rok pre mňa doslova uletel. Tak ale dosť bolo vykecávania, poďme sa pozrieť čo sa dialo v mojom živote v roku 2015!
utorok 29. decembra 2015
Alverde Repair šampón s avokádom- na tento šampón som sa veľmi tešila. Na to, že sa jeho balenie zdá byť menšie oproti iným, tak som s ním vydržala pomerne dlho pretože na umytie vlasov stačilo len naozaj malé množstvo. Šampón mal nie príliš hustú ale ani tekutú konzistenciu a bol priesvitný. Taktiež neobsahoval žiadne silikóny, čo pri prvom použití bolo trochu čudné, ak ste práve zvyknutý na silikóny v šampónoch. Postupne si však moje vlasy na tento šampón zvykli a bola som s ním veľmi spokojná. Myslím si že napomáhal poškodením vlasom, ale nemôžeme očakávať obrovské výsledky, pretože poškodené vlasy vám už šampón nenapraví, treba ich radšej ostrihať a nechať opäť narásť. Jedna vec ma však veľmi pri tomto šampóne potešila a to to, že mi z neho menej padali vlasy pri umývaní.
Balea mydlo z ibišteku a zeleného čaju- tento produkt by som si už znovu nekúpila. Napriek tomu, že mám Baleu rada, tak toto mydlo mi prišlo ako veľké sklamanie. Pri nanesení na ruky mi strašne pomaly začal peniť a dlho trvalo kým som ho z rúk dostala, takže napriek jeho príjemnej vôni by mali zapracovať na jeho konzistencii.
Vandini krém na ruky- o tejto značke som počula už dávnejšie, ale nikdy som od nich nič nevyskúšala, pretože u nás sa nepredáva a však objavil sa v jednom z tohtoročných Glossyboxov, čo ma veľmi potešilo. Krém nesklamal bol veľmi hydratujúci a vstrebal sa veľmi rýchlo. Nezanechával ani nepríjemný film na ruke, ktorý je vôbec nemám rada a mal veľmi zaujimavú vôňu. Ak niekde uvidíte krémy od tejto značky, tak si ich určite kúpte pretože sú veľmi dobré.
Balea 2v1 posilňujúci odličovač očí- na tento odličovač som bola veľmi zvedavá, pretože ho chválilo naozaj veľa dievčať a musím povedať, že im dávam za pravdu pretože je naozaj super! Riasy krásne odlíčil bez drhnutia a boja, ako to u niektorých odličovačov chodí a vydržal mi naozaj dlho napriek tomu, že som si s ním dosť často odličovala oči. Čo sa týka posilňujúceho účinku, tak ten musím potrvrdiť, pretžoe som si naozaj všimla posilnenie rias, čo ma veľmi potešilo. Ak ste ešte tento odličovač neskúšali, tak si ho určite kúpte.
Essence Like An Up Town Girl sprej- tento sprej som mala z limitovanej edície a je mi ľúto, že ho už nezoženiem, pretože jeho vôňa bola perfektná. Jeho zloženie je naozaj zaujimavé obsahuje ovocie ako pomaranč, mandarínka, ananás, mango, ktoré spolu vytvárajú naozaj zaujimavú kombináciu vône.
Essence Wave Goddess tekutá lícenka- túto lícenku mám už snáď od minulého leta a už sa mi zrejme pokazila, takže ju radšej vyhadzujem. Vytvárala naozaj zaujimavú farbu na líčkach, aj keď si s ňou trebalo dávať pozor, pretože sa to dalo veľmi ľahko prehnať. Bola z limitovanej edície, takže ju už nezoženiete, no pri skúsenosti s ňou preferujem viac klasické lícenky, ktoré môžete nanášať štetcom.
Princess SKINCARE hyaluronová maska- ak sledujete blog pravidelne, tak ste túto masku mohli vidieť už v aktuálnom Glossyboxe. Nemohla som odolať a hneď som ju musela vyskúšať. Ľudia táto maska je úžasná! Jeho cena je vysoká no bola som úplne prekvapená z jeho účinku. Keď som si ju naniesla na tvár, tak bola doslova ponorená do produktu, ktorým bola nasiaknutá a krásne sa prilepila na tvár a doslova som cítila, ako sa produkt dostáva do mojej pleti. Keď som si ju po štvrť hodine dala dole, tak bola moja pleť krásne jemná, prečistená a vypnutá.
Kneipp kryštále do vody- pre zmenu som si teraz kúpila kryštále do vody, ktoré voňali po citróne a jablkách. Kúpel s nimi bola veľmi príjemná a uvoľňujúca, jediné čo ma sklamalo bola oranžová farba na ktorú zafarbili vodu, pretože mi to prišlo, ako keby som sa kúpia v špinavej vode.
Alverde Bluten regen pena do kúpeľa- táto pena bola úžasná a dúfam, že ju budú ešte mať, pretože si z nej určite kúpim ďalšie balenie. Krásne penila a pena naozaj zostávala dlho a nespadla. Voňala po kvetinách a človeku vytvárala naozaj príjemný zážitok z kúpania.
Ebelin odličovacie tampóniky- tieto tampóniky si kupujem stále dookola, pretože mám veľmi rada, že sa pri odličovaní nerozpadávajú a pre mňa sú jedny z najlepších aké som vyskúšala.
Evora pour femme parfém- táto vôňa bola na mňa príliš silná a vôbec mi nesadla, takže som ju ani nedopotrebovala. Dostala som ju v jednom z Glossyboxov.
Adidas Born original parfém- naopak táto vôňa je mojim úplným favoritom a po vyskúšaní vzorky som si hneď musela kúpiť aj plné balenie. Takže ak premýšlate akú vôňu si kúpiť tak skúste ovoňať túto, možno vás zaujme na toľko, že si ju kúpite aj vy.
sobota 26. decembra 2015
Ahojte :) Je tu posledný tohtoročný Glossybox! Verili by ste tomu, že to prešlo tak rýchlo? Pretože pre mňa je to stále neuveriteľné. Tento rok pre mňa prešmykol ako voda, pretože ešte teraz si bez problémov dokážem spomenúť, čo sa dialo na začiatku roka a máme tu už koniec. Zas som však odbočila od témy, tak sa vráťme späť a poďme sa pozrieť čo ukrýval posledný tohtoročný Glossybox.
Posledný Glossybox za tento rok obsahoval päť produktov a jeden malý darček v podobe náramku, ktorý uvidíte nižšie. Krabička bola tentokrát ladená do farieb Vianoc a tiež vločky, ktoré boli na nej zobrazené. Krabička je naozaj krásna, takže si ju ponechám ako všetky ostatné.
Eucerin Hyaluron Filler- Tento krém určite každý z vás pozná, pretože ho často môžete vidieť v reklamách. Značku Eucerin považujem za veľmi kvalitnú, takže som neskutočne rada, že ju konečne môžem vyskúšať. Krém je ideálny hlavne na toto chladné počasie, rýchlo sa vstrebe do pleti a môže sa použiť aj ako podklad pod makeup.
-originálny produkt, cena: 30,95€
Manna Kadar Cosmetics Primer- Tento produkt ma veľmi zaujal s jeho účinkom, ktorý sľubuje. Primer vyživuje riasy cez noc a dodáva im objem. Taktiež ho môžete použiť ako poklad pod riasenku. Určite tento produkt budem testovať a ak s ním budem spokojná, tak môžete čakať samostatnú recenziu.
-originálny produkt, cena: 21,30€
IsaDora Precision Mascara- Táto maskara sľubuje dodanie objemu, dĺžky a oddelenie rias. Mala by mať špeciálnu kefku, ktorá dokáže všetky vymenované služby splniť. Je navyše vhodná aj pre tie z vás, ktoré nosíte kontaktné šošovky. Ja mám teraz načatích dosť riaseniek, takže túto si odkladám na neskôr.
-originálny produkt, cena: 15,95€
Teeez Cosmetics Oasis Gem lipstick- V boxe sa tiež nachádzal rúž vo veľmi peknom odtieni, ktorý dokonca obsahuje extrakt z kokosového oleja. Musím povedať, že rúž ma naozaj prekvapil so svojou silnou pigmentáciou už v pri jednej vrstve zanecháva na perách krásnu farbu. Taktiež sľubuje osem hodinovú výdrž a jeho finish je saténovo-matný.
-originálny produkt, cena: 20,50€
Princess- Tieto masky sľubujú dokonalý odpočinok. sú to masky, ktoré si nasadíte na tvár a po cca 15 minútach dáte dole. V balení sa nachádzali dve, jedna je s kyselinou hyaluronovou a druhá s extraktom zo zeleného čaju. Masky sú vhodné hlavne na vyživenie v tomto chladnom obdobý, prvá maska dodáva pleti vlhkosť a druhá regeneruje. Navyše neobsahujú parabény a nie sú testované na zvieratách!
-originálny produkt, cena: 26,40€
Celý box vyšiel na 115,10€
Pokračovanie Glossyboxu môžete očakávať aj budúci rok!
piatok 25. decembra 2015
Ahojte :) Objavila som skvelú novinku, ktorú som u nás ešte nevidela, ale verím tomu, že k nám čoskoro dorazí. A samozrejme kde inde by som vedela lepšie vyjadriť moje pocity z tohto produktu, ak nie tu na blogu? Myslím si že budete prekvapení, pretože ja som sa s ničím podobným ešte neskúšala odličovať, ale bola skvelá a veľmi pozitívna skúsenosť.
Poznáte to, ak sa vás niekto opýta čo používate na odličovanie väčšinou vaša odpoveď znie micelárna voda. Je to jednoduché a rýchle. Skúšali ste sa už ale odličovať olejom? Presne takúto novinku má Balea. Prečítala som si zloženie tohto produktu pred kúpou a bola som z neho naozaj prekvapená, takže to bola ďalšia vec prečo som si ho kúpila.
Olej je tekutý, a však nie príliš. Používanie je veľmi ľahké. Jednoducho si pumpičkou napumpujete na vatový tampónik dávku podľa vášho gusta a potom začnete produktom jemne odstraňovať make-up a následne umyjete vodou. Z čoho som bola prekvapená bolo to, že mi oči skoro vôbec nedráždil.
Ak si teraz poviete, že by ste si tento produkt nekúpili, pretože sa bojíte, že olej by vám zmastil pokožku, tak podľa môjho názoru ja by som tento olej odporúčala na suchú až zmiešanú pokožku. Na mastnú by som ju neodporúčila, pretože si myslím, že by mohla zanechať mastný filter na pokožke.
Je to určite dobré aj z toho dôvodu, pretože vám na základe toho, že je to olej aj zhydratuje pokožku, ale keď si myslíte, že vám hydratácia nepostačila, tak kľudne po použití môžete naniesť aj váš obľúbený krém.
Za mňa tento produkt určite áno, na moju pleť reagoval výborne. Ak ste ho už vyskúšali alebo by ste ho chceli vyskúšať tak mi to určite napíšte do komentárov.
štvrtok 24. decembra 2015
Ahojte :) V prvom rade vám chcem zaželať krásne Vianoce a verím, že ste si pod stromčekom našli všetko po čom ste túžili. Takto na večer som sa rozhodla, že vám pridám malú recenziu o sete od Balei, ktorý som vám už v minulom príspevku trošku predstavila. Tak poďme na to, pretože dnes to bude voňavé.
Nepamätám ai presnú cenu setu, ale vyšiel ma do 5 eur, čo si myslím, že vôbec nie je vysoká cena pre tieto skvelé výrobky. Vôňa je veľmi príjemná, voňajú po citróne a vanilke, čo je veľmi príjemná a pre mňa aj očarujúca vôňa, pretože je dosť nezvyčajná na to, aby ste s ňou niekoho vo vašom okolí dokázali ohúriť. Za ďalšie plus považujem obal a celé jeho dizajnové prevedenie, pretože si myslím, že už len to donúti človeka nenechať tento set na regály v obchode, ale zobrať si ho domov.
Sprchový gél je priesvitný a nie príliš hutný, ale to vôbec nie je problém. Krásne rozvonia celú kúpeľňu a jeho vôňa zostáva na tele, takže ju na vás určite pocítia, čo sa týka peny, tá je ľahká rovnaká ako to už sprchových gélov od Balei býva.
Telové suflé má ľahkú konzistenciu, ktorá sa rýchlo vstrebáva do pokožky. Ošetrujúce zloženie sľubuje ochranu pokožky a dodáva pokožke nový nádych a vláčnosť.
Bomba do kúpeľa obsahuje jemné časti sušeních rastlín a myslím si, že to bude naozaj úžasné! Zatiaľ som ju nevyskúšala, no môžem vám poradiť, že ak ste ešte žiadnu bombu do kúpeľa nemali, tak si jednu určite kúpte, pretože je to veľká sranda.
nedeľa 20. decembra 2015
Ahojte :) Už som dlhšiu dobu nič nepridala, ale nie je to kvôli tomu, že by som na blog nemala čas jednoducho do toho prišli technické problémy, vzhľadom na to, že sa mi pokazila nabíjačka nevedela som ako notebook zapnúť. Mrzí ma že som tento rok nestihla viac vianočných postov, ale aby som vám to aspoň trochu vynahradila, tak som sa rozhodla, že dnešný príspevok bude venovaný práve tým, ktorí ešte stále nemajú kúpené darčeky na Vianoce a premýšľajú čo by ešte v tomto predvianočnom zhone mohli stihnúť kúpiť.
3. Kozmetický balíček- Vec, ktorú si každí z vás určite nájde pod stromčekom sú práve balíčky s kozmetikou. Je to veľmi jednoduché a myslím si, že aj oveľa lacnejšie, ako keby ste si každú vec kupovali zvlášť a tým si vytvorili svoj vlastný balík. V dnešnej dobe sa už pri kozmetických balíčkoch dokážete trafiť do vkusu každého, pretože výber je veľmi pestrý. Ak hľadáte niečo lacnejšie, ale predsa neobyčajné tak niekoho môžete potešiť práve setom od Balei, ktorý môžete vidieť na fotke. Nachádza sa v ňom sprchový gél, bomba do kúpeľa a telové suflé.
2. Snehová guľa- Neverím, že by existoval niekto, koho by neočarila snehová guľa. Či je to dieťa, alebo dospelý, toto je darček, ktorý dokáže potešiť každého. Je to krásne ako sa človeku pri zatrasení s ňou rozžiaria oči. Ak sa pýtate kde takúto guľu zohnať je to veľmi jednoduché, predsa na vianočných trhoch! Nemyslím si že existujú vôbec nejaké, kde by ste ich nezohnali. Toto je naozaj overená klasika a potešíte s ňou každého bez ohľadu na jeho vek.
1. Kniha- Prvé miesto má jednoznačne kniha, pretože čo iné dokáže človeka potešiť viac, ako dobrá kniha? Na obrázku som vám vybrala pár kníh, ktoré som za posledný rok prečítala a ktoré ma ohromili natoľko, že by som ich určite odporúčala aj ostatným. Skúste sa zamyslieť či romantické knihy alebo naopak niečo napínavé majú radi vaši blízky a zájdite do najbližšieho kníhkupectva. Výber je naozaj obrovský, je už len na vás čo vyberiete pod stromček vaším blízkym.
Dúfam, že som vás s týmto príspevkom aspoň trošku inšpirovala. Do komentáru mi môžete napísať čím potešíte vašich blízkych práve vy, poprípade poradiť ostatným.